 “Sasa hivi kuna upinzani kwenye timu na sichezeshi mtu kwa mazoea ni lazima apambane kupata nafasi kwenye kikosi ndiyo maana nimempa nafasi Haji Ugando,” alisema Mayanja.“Kuna ushindani kwenye timu kila mtu anataka kupata nafasi nafikiri hiyo ndiyo sababu lakini siyo ile mtu anajua mimi nipo hapa kesho lazima nicheze kwani wachezaji wote waliopo Simba ni wazuri lakini kuna mapungufu madogo madogo ndiyo maana nanajaribu kuwabadilisha wachezaji,”alisema Mayanja.Pia Mayanja alisema anahakikisha wachezaji wamekula chakula kizuri na kwa kiwango stahili kuendana na aina ya mazoezi yake na kupumzika vizuri. Mayanja ameshaiongoza Simba kwenye mechi tatu za ligi hadi sasa na kufanikiwa kushinda mechi zote huku akishinda mechi nyingine ya kombe la FA.Simba ilipata ushindi wa bao 1-0 dhidi ya Mtibwa Sugar, ikapata ushindi mwingine wa bao 2-0 dhidi ya JKT Ruvu kisha ikaifunga Burkina Faso kwa mabao 3-0 kwenye mchezo wa kombe la FA halafu ikaiachia kipigo cha mabao 4-0 African Sports.